पाएं अपने शहर की ताज़ा ख़बरें और फ्री ई-पेपरडाउनलोड करें
मैं 15 अप्रैल को ड्यूटी के दाैरान कोरोना पॉजिटिव हुआ। इसके बाद उन्होंने अपने पूरे परिवार की कोरोना जांच कराई। जांच में परिवार के अन्य सात लोग भी संक्रमित मिले। एक साथ परिवार के सभी सदस्यों के संक्रमित होने के कारण परेशानी बढ़ गई थी। खासकर पिताजी 86 वर्षीय ब्रह्मदेव यादव को लेकर ज्यादा परेशानी थी। मेरे सहित सात अन्य लोगों में संक्रमण ज्यादा होने के कारण सदर अस्पताल परिसर स्थित जीएनएम गर्ल्स हॉस्टल के कोविड केयर सेंटर में भर्ती होना पड़ा। खुद संक्रमित होने के बावजूद मैंने अपना धैर्य नही खोया।
आइसोलेशन वार्ड में भर्ती रहने के दौरान परिवार के लोगों के साथ कोरोना केयर सेंटर में भर्ती अन्य मरीजों की सेवा करता रहा। ऑक्सीजन सिलेंडर लगाने से लेकर गर्म पानी तक मरीजों को उपलब्ध कराया। योगा व प्रणायाम भी करता रहा। जिसके परिणाम स्वरूप 10 दिनों में ही मैं और मेरा पूरा परिवार संक्रमण मुक्त हो गया। इन लोगों ने दिया कोरोना को मात : संजय कुमार यादव, ब्रह्मदेव राय, खुशबू, मुस्कान, मासूम, अवनीश कुमार, आयुष कुमार, किरण कुमारी व बाबू शामिल है।
चिंता व घबराने की जरूरत नहीं
कोरोना महामारी का दौर चल रहा है। यह चिंता करने या घबराने का समय बिल्कुल भी नहीं है। कोरोना संक्रमित लोगों के लिए सहनशीलता, साहस से काम लेने का समय है। विचार धाराओं में बंट कर लड़ने एवं एक दूसरे पर दोषारोपण करने का भी समय नहीं है। कहा कि स्वास्थ्य सेवाएं, सुविधाएं क्या हैं? क्या नहीं है? कैसी होनी चाहिए? इस विषय पर बहस करने का अब समय नहीं है। कोरोना पीड़ितों को अपनी सोच को सकारात्मक बनाए रखने का समय है। स अपने पड़ोसी, मित्र, जानकार एवं रिश्तेदार सभी को फोन से संपर्क करके उनकी कुशलता पूछते रहें।
कोरोना संक्रमितों के लिए सुझाव
संजय यादव ने कोरोना संक्रमित लोगों के लिए सुझाव दिया है कि वह घबराएं नहीं और ये उपाय करें अवश्य स्वस्थ्य होंगे और खुशहाल रहेंगे। हर सुबह अनुलोम-विलोम, कपालभाति, भ्रामरी के साथ ही लंबी सांस खींचकर ओम का उच्चारण करने से फायदा मिला।
गुनगुना पानी, हल्दी-दूध भी जरूरी
उनके पूरे परिवार के सभी सदस्य सुबह उठते ही एक गिलास गुनगुना पानी पीते थे, सेंधा नमक एवं हल्दी डालकर गरारा करते थे। इसके अलावा नींबू, संतरा, आंवला का सेवन प्रतिदिन करते थे। दूध में हल्दी डालकर पीते थे। सुबह-सुबह तक धूप में बैठते थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva npi_Deva hin_Deva bho_Deva hin_Deva zho_Hant eng_Latn